Sekretarijat za lokalnu samoupravu i društvene djelatnosti Opštine Zeta, na osnovu člana 113 stav 1 Zakona o lokalnoj samoupravi ("Službeni list Crne Gore", br. 002/18, 034/19, 038/20, 050/22 i 084/22), člana 13 stav 1 alineja 41 Odluke o organizaciji i načinu rada lokalne uprave Opštine Zeta (“Službeni list Crne Gore- opštinski propisi” br. 018/23) i Odluke Službe predsjednika Opštine Zeta o pokretanju postupka za popunu radnog mjesta putem javnog oglasa broj D 22-100/24-207 od 25. marta 2024.godine, objavljuje-

**J A V N I O G L A S**

Za popunu radnog mjestau Službi predsjednika Opštine Zeta - Kancelarija za projekte i protokolarne poslove

* **Viši/a savjetnik/ca III pr menadžer/ka, 1 izvršilac/teljka, na neodređeno vrijeme.**

Posebni uslovi:

- VII1 nivo kvalifikacije obrazovanja iz oblasti društvenih ili humanističkih nauka – žurnalistika, pravni, ekonomski, fakultet političkih nauka ili filološki fakultet (u obimu od 240 kredita CSPK – a);

-najmanje jedna godina radnog iskustva na poslovima u VII1 ili VI nivou kvalifikacije obrazovanja,

-položen stručni ispit za rad u državnim organima.

Opšti uslovi za zasnivanje radnog odnosa su:

- crnogorsko državljanstvo;

- navršenih 18 godina života;

- zdravstvena sposobnost za obavljanje poslova radnog mjesta;

- propisani nivo kvalifikacije obrazovanja;

- položen stručni ispit za rad u državnim organima (radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);

- da nije osuđivan za krivično djelo koje ga čini nedostojnim za rad u državnom organu.

Dokumenta (original ili ovjerene kopije) koja podnosi kandidat/kinja su:

* Prijava na slobodno radno mjesto, u kojoj se navodi JMB i saglasnost sa obradom ličnih podataka u svrhu sprovođenja oglasa za popunu radnog mjesta (obrazac prijave na sajtu [www.golubovci.me](http://www.golubovci.me));
* CV;
* Dokaz o završenom nivou kvalifikacije obrazovanja (obim 240 kredita CSPK-a);
* Uvjerenje o položenom stručnom ispitu za rad u državnim organima (radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);
* Uvjerenje ili potvrda o potrebnom radnom iskustvu u propisanom nivou kvalifikacije obrazovanja;
* Ovjerena fotokopija biometrijske lične karte.

**Sva dokumenta se predaju u originalu ili ovjerenoj kopiji. Ovjerene kopije dokumenata ne smiju biti starije od (6) šest mjeseci.**

Dokumenta koja pribavlja javnopravni organ po službenoj dužnosti:

* Uvjerenje da kandidat/kinja nije osuđivan/a za krivično djelo koje ga/je čini nedostojnim za rad u državnom organu.

U organu lokalne uprave ne može da zasnuje radni odnos lice koje je korisnik prava na penziju, u skladu sa zakonom.

U skladu sa članom 119 Zakona o lokalnoj samoupravi, probni rad je obavezan za lokalnog službenika odnosno namještenika, koji prvi put zasniva radni odnos na neodređeno vrijeme, u organu lokalne uprave, stručnoj i posebnoj službi. Probni rad traje godinu dana.

Provjera znanja, sposobnosti, kompetencija i vještina kandidata/kinje izvršiće se u roku od 30 dana od dana sačinjavanja liste kandidata koji ispunjavaju uslove oglasa, o čemu će se kandidati obavijestiti preko internet stranice Opštine Zeta najkasnije 5 dana prije provjere, shodno Uredbi o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", br. 50/18).

Popis propisa potrebnih za postupak provjere: Ustav Crne Gore ("Službeni list Crne Gore", br. 001/07 i 038/13), Zakon o lokalnoj samoupravi (“Službeni list Crne Gore" br. 002/18, 034/19,038/20, 050/22 i 084/22), Zakon o državnim službenicima i namještenicima (“Službeni list Crne Gore" br. 002/18, 034/19 i 008/21), Zakon o upravnom postupku ("Službeni list Crne Gore", br. 056/14, 020/15, 040/16 i 037/17), Zakon o medijima ("Službeni list Crne Gore", br. 082/20), Zakon o elektronskim medijima ("Službeni list Crne Gore", br. 046/10, 040/11, 053/11, 006/13, 055/16, 092/17, 082/20), Statut Opštine Zeta ("Službeni list Crne Gore - opštinski propisi", br.012/23 i Odluka o organizaciji i načinu rada lokalne uprave Opštine Zeta ("Službeni list Crne Gore - opštinski propisi", br. 018/23).

Prijavu i CV sa dokumentacijom kandidat/kinja podnosi u originalu ili ovjerenoj kopiji, preko arhive Opštine Zeta,Ul. Glavna gradska ulica br. 89 Anovi u zatvorenoj koverti, u roku od 15 dana od dana objavljivanja javnog oglasa na adresu:

**Opština Zeta – Sekretarijat za lokalnu samoupravu i društvene djelatnosti , Ul. Glavna gradska ulica br 89, Anovi, sa naznakom za: Javni oglas – radno mjesto na koje se kandidat prijavljuje.**

**Neblagovremene prijave neće se razmatrati.**

**NAPOMENA:**

1. Kandidati su obavezni da dostave samo dokaze o nivou kvalifikacije obrazovanja koji su propisani u posebnim uslovima oglasa, a ne i dokaze o eventualnom naknadnom stručnom obrazovanju.
2. Pod dokazom o radnom iskustvu smatra se potvrda ili uvjerenje poslodavca ili poslodavca kod kojih je kandidat radio, a koje moraju sadržati podatke o poslovima koje je obavljao, naziv radnog mjesta, u kojem nivou kvalifikacije obrazovanja, opis poslova i precizno vrijeme njihovog obavljanja.
3. Uvjerenje o zdravstvenoj sposobnosti podnosi isključivo izabrani/a kandidat/kinja i to u roku od osam dana od dana dostavljanja odluke o izboru kandidata.

Kontakt osoba: Nela Maraš, tel. 020/873-290, 873-261.